Billeder FarmerTech 2016
Om godt et år får landmænd mulighed for at besøge en helt ny dansk landbrugsmesse i MCH Messecenter Herning
Om godt et år får landmænd mulighed for at besøge en helt ny dansk landbrugsmesse i MCH Messecenter Herning.
FarmerTech, som den nye messe kommer til at hedde, får premiere den 19.-20. januar 2016.
- Med klar opbakning fra en række producenter fra agroindustrien bliver der nu arbejdet videre med udviklingen af den nye messe, som bliver helt anderledes end noget, vi kender i forvejen, siger formanden for Dansk Agroindustri, administrerende direktør Jens-Peter Pedersen, JEMA A/S.
Landbrug & Fødevarer står også bag ønsket om etableringen af FarmerTech.
- Det mest naturlige er, at landbrugsudstillinger arrangeres af landbruget og agroindustrien. Og når landmændene har et ønske om at komme på messe i de vintre, hvor der ikke er Agromek, skal det selvfølgelig være leverandørerne og landmændene, der i samarbejde arrangerer FarmerTech, siger Martin Merrild, formand for Landbrug & Fødevarer.
Konceptet er udviklet i samarbejde med MCH Messecenter Herning. Det er hovedsageligt leverandører af udstyr til husdyrbrug, korn og foderstoffer, energi, rådgivning samt andre serviceydelser, der vil være i fokus på messen.
- Det skal være en messe, hvor vi har meget fokus på at optimere udstillernes ressourcer. Udstillerne får tilbudt indflytningsklare stande på 12-36 kvadratmeter, og alle deltager under de samme forudsætninger uanset om det er en stor eller mindre virksomhed, siger Jens-Peter Pedersen.
Blandt de virksomheder, der har givet tilsagn om opbakning til det nye udstillingskoncept, er blandt andre ACO Funki A/S, Big Dutchman (Skandinavien) A/S, Jyden Bur A/S, Skiold A/S, Skov A/S og Vissing Agro. Derudover er der opbakning fra Videncentret for Landbrug.
Jens-Peter Pedersen, formand for Dansk Agroindustri, mobil 2049 2210
Martin Merrild, formand for Landbrug & Fødevarer, mobil 2127 6848
Landbrugsmessen FarmerTech får debut i januar 2016 /Default.aspx?ID=3866≠wsid=554&PID=15929&Action=1